બાર મુખી રુદ્રાક્ષઃ બાર મુખી રૂદ્રાક્ષ ભગવાન સૂર્યનારાયણ અને ભગવાન વિષ્ણુનું સ્વરૂપ છે. પદ્મપુરાણ અનુસાર આ રૂદ્રાક્ષને ધારણ કરવાથી ભય અને રોગમાંથી મુક્તિ મળે છે અને સાથે જ દરિદ્રતાનો પણ નાશ થાય છે. આ રૂદ્રાક્ષ ધારણ કરવાથી મનુષ્ય નિર્ભયી બને છે. જાબાલોપનિષદ મુજબ બાર મુખી રૂદ્રાક્ષને ભગવાન વિષ્ણુના આશિર્વાદ પ્રાપ્ત છે. આ રૂદ્રાક્ષથી વ્યક્તિના નેતૃત્વના ગુણોમાં વિકાસ થાય છે અને સાથે મનુષ્યની તેજસ્વિતા વધે છે. માર્કંડેય પુરાણ અને અથર્વવેદ અનુસાર કુષ્ટરોગ, હ્યદયરોગ, નેત્ર રોગ અને લોહીના વિકારને લગતા રોગોમાં આ રૂદ્રાક્ષ રાહત અપાવે છે. આ રૂદ્રાક્ષ મોટા વેપારી, ઉચ્ચ અધિકારી, રાજનેતા વગેરે સહિતના લોકોએ ધારણ કરવો જોઈએ. આ રૂદ્રાક્ષ ધારણ કરનાર વ્યક્તિને ઉચ્ચ હોદ્દો, માન-સન્માન અને સત્તાની પ્રાપ્તિ થાય છે.